जितिन प्रसाद
जितिन प्रसाद (जन्म 29 नवम्बर 1973) उत्तर प्रदेश के एक भारतीय राजनीतिज्ञ हैं। उन्हें 26 सितंबर 2021 को उत्तर प्रदेश सरकार द्वारा कैबिनेट मंत्री नियुक्त किया गया। इससे पहले वह भारत सरकार के मानव संसाधन विभाग के पूर्व राज्यमंत्री रह चुके हैं। वह 15वीं लोकसभा में उत्तर प्रदेश के लखीमपुर खीरी जिले के धौरहरा (लोकसभा निर्वाचन क्षेत्र) का प्रतिनिधित्व कर रहे थे, जहाँ उन्होंने 184,509 मतों से जीत हासिल की। 9 जून 2021 को जितिन प्रसाद भारतीय राष्ट्रीय कांग्रेस छोड़कर वरिष्ठ भाजपा नेता पीयूष गोयल की उपस्थिति में भारतीय जनता पार्टी में शामिल हो गए। जितिन प्रसाद ने दून स्कूल, देहरादून में लगभग उसी समय पढ़ाई की जब राजनेता राहुल गांधी, ज्योतिरादित्य सिंधिया, कलिकेश नारायण सिंह देव और दुष्यंत सिंह थे।